Deyna Uayt UFC’ning barcha davrlardagi eng yaxshi 3 jangchisi nomini aytdi. Ular orasida Habib yo‘q

UFC prezidenti Deyna Uayt promoushen tarixidagi eng yaxshi uch nafar jangchi nomini aytdi.

Anderson Silva, Jorj Sen-Pyer va Jon Jonsni aytishim kerak. Shuningdek, ularning qatoriga Kamaru Usmonni qo‘shish mumkin.
Deyna Uayt, UFC prezidenti
Silva va Sen-Pyer UFC’dagi faoliyatini yakunlagan. Silva hozirda o‘zini boksda sinab ko‘rmoqda. Jons 2020-yilning fevralidan beri jang o‘tkazgani yo‘q, Usmon esa o‘tgan yili yarim o‘rta vazn toifasida uch marta chempionlik kamarini muvaffaqiyatli himoya qildi.
Qayd etish kerak, Uayt ushbu ro‘yxatga yengil vazn toifasining sobiq chempioni Habib Nurmagomedovni kiritmadi.
Eslatib o‘tamiz, Habib 2020-yilning oktabrida Jastin Getjiga qarshi kechgan jangdagi g‘alabadan keyin faoliyatini yakunlaganini ma’lum qilgandi. UFC 2021-yilning 23-mart sanasida Nurmagomedovning ketganini rasman tasdiqlab, uni reytingdan chiqarib yubordi. Hozirda Habib biznes bilan band va EFC promoushenining xo‘jayini hisoblanadi.
Ma’lumot uchun, Nurmagomedov UFC’da 29 ta jang o‘tkazib, ularning barchasida g‘alaba qozongan.
 Habib Nurmagomedov Qozog‘istondagi voqealar borasida o‘z fikrini bildirdi